
CONSILIUL LOCAL AL MUNICIPIULUI  CRAIOVA 

HOTĂRÂREA  NR. 397
Consiliul Local al Municipiului Craiova, întrunit în şedinţa ordinară din data de 18.12.2008;

Având în vedere rapoartele nr.177645 /2008 al Direcţiei Patrimoniu şi   nr.4759/2008 al Serviciului Public Administraţia Pieţelor şi Târgurilor Craiova prin care se propune scoaterea la licitaţie, în vederea închirierii, a unor spaţii comerciale situate în Piaţa Centrală şi Piaţa Veche din Municipiul Craiova şi rapoartele comisiilor de specialitate ale Consiliului Local al Municipiului Craiova nr.246, 247, 250, 253, 254; 

În conformitate cu prevederile Legii nr.213/1998 privind proprietatea publică şi regimul juridic al acesteia, Ordonanţei de Urgenţă a Guvernului nr. 54/2006 privind regimul contractelor de concesiune de bunuri proprietate publică şi Hotărârii Guvernului nr.168/2007 pentru aprobarea Normelor de aplicare a Ordonanţei de Urgenţă a Guvernului nr. 54/2006;         

În temeiul art.36 alin.2  lit. c coroborat cu alin.5 lit. a, art.123, art.45, alin.3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1.  Se aprobă scoaterea la licitaţie, în vederea închirierii, pe o perioadă 3 ani, a trei spaţii comerciale în suprafaţă de 12,53 mp. fiecare, situate în Piaţa Centrală din  municipiului Craiova, identificate conform anexei nr. 1care face parte integrantă din prezenta hotărâre.

Art.2. Se aprobă scoaterea la licitaţie, în vederea închirierii, pe o perioadă 3 ani, a  spaţiului comercial în suprafaţă de 34,73 mp situat în Piaţa Centrală şi a spaţiului comercial în suprafaţă de 80,83 mp situat în Piaţa Veche, identificate conform anexelor nr. 2 şi nr.3, care fac parte integrantă din prezenta hotărâre.

Art.3. Se aprobă Caietul de sarcini în vederea închirierii spaţiilor prevăzute la art. 1 şi  2 din prezenta hotărâre, prevăzut în anexa nr. 4 care face parte integrantă din prezenta hotărâre.

Art.4. Serviciului Public Administraţia Pieţelor  şi Târgurilor Craiova, îi revine cota parte de 50% din chiria încasată pentru închirierea terenurilor prevăzute la art.1şi 2, iar cota parte de 50% revine Consiliului Local al Municipiului Craiova.

Art.5. Preţul minim de pornire al licitaţiei pentru închiriere, este prevăzut de Hotărârea Consiliului Local al Municipiului Craiova nr.258/2007, republicată.

Art.6. Se împuterniceşte directorul Serviciului Public Administraţia Pieţelor  şi Târgurilor Craiova în vederea semnării contractelor de închiriere.

Art.7. Pe data prezentei hotărâri se anulează poziţiile nr.1 şi 37 din anexa nr.4A la Hotărârea Consiliului Local al Municipiului Craiova nr.209/2005, poziţia nr.5 din anexa nr.2 a Hotărârii Consiliului Local al Municipiului Craiova nr.190/2008 şi poziţia nr.1 din anexa nr.2 la Hotărârea Consiliului Local al Municipiului Craiova nr.252/2008.

 Art.8.Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico- Financiară, Direcţia Patrimoniu şi Serviciul Public Administraţia Pieţelor şi Târgurilor Craiova vor aduce la îndeplinire prevederile prezentei hotărâri.

